नेपाल सरकार

प्रधानमन्त्री तथा मन्त्रिपरिषद्‌को कार्यालय

लगानी बोर्डको प्रमुख कार्यकारी अधिकृत सिफारिस समितिको सचिवालय

**लगानी बोर्डको प्रमुख कार्यकारी अधिकृत पदका लागि निवेदन आव्हान सम्बन्धी सूचना**

सार्वजनिक-निजी साझेदारी तथा लगानी ऐन, २०७५ को दफा १२ को उपदफा (५) बमोजिम लगानी बोर्डको प्रमुख कार्यकारी अधिकृत पदमा नियुक्तिका लागि नेपाल सरकारसमक्ष सिफारिस गर्न तपसिल बमोजिमको योग्यता र अनुभव भएका इच्छुक नेपाली नागरिकबाट लगानी बोर्डको प्रमुख कार्यकारी अधिकृतको नियुक्तिका लागि सिफारिस सम्बन्धी कार्यविधि, २०८१ अनुसूची १ बमोजिम निवेदन आव्हान गरिएको छ।

**तपसिल :**

1. **नेपाली नागरिक।**
2. **शैक्षिक योग्यता र अनुभव :** मान्यता प्राप्त शिक्षण संस्थाबाट अर्थशास्त्र, व्यवस्थापन, वाणिज्यशास्त्र, कानून, इन्जिनियरिङ्ग वा विकास सम्बन्धी विषयमा कम्तीमा स्नातकोत्तर तह उत्तीर्ण गरेको र परियोजना विकास, सार्वजनिक खरिद, सार्वजनिक-निजी साझेदारी, लगानी प्रवर्द्धन, विकास प्रशासन, बैंकिङ्ग, वित्तीय क्षेत्र वा औद्यौगिक व्यवस्थापनको क्षेत्रमा कम्तीमा दश वर्षको व्यवस्थापकीय अनुभव हासिल गरेको।
3. **उमेर: निवेदन दिने अन्तिम मितिसम्ममा पैंतीस वर्ष उमेर पूरा भएको र पैसठ्ठी वर्ष ननाघेको।**
4. **विदेशी राष्ट्रको स्थायी आवासीय अनुमतिपत्र नलिएको र** ऐनको दफा १२ को उपदफा (४) बमोजिम तथा अन्य प्रचलित कानूनले अयोग्य नभएको व्यहोरा लगानी बोर्डको प्रमुख कार्यकारी अधिकृतको नियुक्तिका लागि

सिफारिस सम्बन्धी कार्यविधि, २०८१ को अनुसूची २ बमोजिम स्व-घोषणा गरेको।

1. **इच्छुक निवेदक व्यक्तिहरुले देहायका कागजातहरुको प्रमाणित प्रति संलग्न गर्नुपर्नेछ;**

(**क) नेपाली नागरिकताको प्रमाणपत्रको प्रतिलिपि**,

(**ख) योग्यता, अनुभव र सम्पर्क ठेगाना खुल्ने व्यक्तिगत विवरण** (Bio-Data),

(**ग) शैक्षिक योग्यताका प्रमाण पत्रको प्रतिलिपि (विदेशी शैक्षिक संस्थाबाट प्राप्त शैक्षिक उपाधि भएमा समकक्षताको प्रमाणपत्र पेश गर्नुपर्नेछ) ।**

(**घ) अनुभव खुल्ने प्रमाणको प्रतिलिपि**,

(**ङ) देहायका विषयहरुमा** बढीमा पाँच हजार शब्दसम्मको **नेपाली भाषामा तयार गरिएको** रणनीति र कार्ययोजना,

- नेपालमा लगानीको अवस्था र सम्भाव्यताको विश्लेषण सहित विद्यमान कार्यसम्पादनको अवस्था

- लगानी बोर्डको सबल एवम् दुर्बल पक्ष तथा अवसर र चुनौतिको विश्लेषण (SWOT Analysis )

- भावी रणनीतिक योजना

(च) हालसालै खिचेको पासपोर्ट साइजको फोटो दुई प्रति।

1. निवेदन **पेश गर्ने अन्तिम म्यादः गोरखापत्र दैनिक र कान्तिपुर दैनिकमा सूचना प्रकाशन भएको मितिले पन्ध्र दिन (अन्तिम दिन विदा परेमा सोको भोलिपल्ट) कार्यालय समय भित्र।**
2. **मूल्याङ्कनका** आधार तथा उम्मेदवार सिफारिस समितिको छनौट सम्बन्धी कार्यविधि यस कार्यालयको website बाट प्राप्त गर्न सकिनेछ।
3. **निवेदन बुझाउने स्थानः सिफारिस समितिको सचिवालय, प्रधानमन्त्री तथा मन्त्रिपरिषद्को कार्यालय,** सामाजिक तथा भौतिक पूर्वाधार विकास महाशाखा, सिंहदरवार।
4. थप **जानकारीको** लागि **प्रधानमन्त्री तथा मन्त्रिपरिषद्को कार्यालय,** सामाजिक तथा भौतिक पूर्वाधार विकास महाशाखामा आएर वा फोन नं. ०१-५९७१११९ वा ०१-५९७१०७७ मा (कार्यालय समयभित्र) फोन गरेर सम्पर्क गर्न सकिनेछ।